6.9.2022
SK
Úradný vestník Európskej únie
C 342/119 Streda 16. februára 2022
k informovanému, zdravému a udržateľnému výberu potravinových výrobkov a pomáhali im pri takomto výbere prostredníctvom prijatia povinného a harmonizovaného označovania výživovej hodnoty v EÚ, ktoré bude vytvorené na základe spoľahlivých a nezávislých vedeckých poznatkov; víta zameranie na zdravú výživu v Záruke EÚ pre deti (46) a vyzýva na nový akčný plán EÚ na boj proti detskej obezite; podporuje fiškálne opatrenia na zvýšenie cenovej dostupnosti a prístupnosti čerstvých potravín (ako sú ovocie a zelenina, cereálie, strukoviny a celozrnné potraviny) na vnútroštátnej úrovni, najmä pre ľudí s nízkym príjmom; nabáda členské štáty, aby pomocou cenových politík, ako je diferenciácia dane z pridanej hodnoty a marketingové kontroly, ovplyvňovali dopyt po potravinách a nápojoch s nízkym obsahom nasýtených tukov, transmastných kyselín, soli a cukru a prístup k nim; podporuje členské štáty pri revízii príslušných ustanovení s cieľom obmedziť reklamu sladených nápojov a spracovaných potravinových výrobkov s vysokým obsahom tukov, soli a cukru vrátane reklamy na sociálnych médiách, a vyzýva Komisiu, aby predložila návrh komplexného právneho predpisu na úrovni EÚ s cieľom zakázať takúto reklamu zameranú na maloleté osoby;
20. uznáva, že obezita sa považuje za rizikový faktor pre mnohé druhy rakoviny, ako sú okrem iného rakovina hrubého čreva a konečníka, obličiek alebo prsníka; vyzýva členské štáty, aby aktívne bojovali proti obezite tým, že sprístupnia zdravé rozhodnutia o strave a športové praktiky, a to nielen vzdelávaním a nabádaním občanov, aby robili správne rozhodnutia, ale aj začlenením integrovaných programov do primárnej zdravotnej starostlivosti, ktoré pomáhajú pacientom trpiacim obezitou v tom, aby zdravým spôsobom znižovali telesnú hmotnosť; vyzýva Komisiu a členské štáty, aby podporovali výskum a inovácie súvisiace s obezitou s cieľom opísať okrem iného vplyv genetických faktorov, ľudskej mikroflóry alebo psychologického stavu na telesnú hmotnosť a aby preskúmali najúčinnejšie zásahy;
21.
víta zámer Komisie zaoberať sa otázkou prítomnosti karcinogénnych kontaminantov v potravinách; pripomína Komisii uznesenie Európskeho parlamentu z 8. októbra 2020 (47), v ktorom vyzýva na stanovenie prísnych zákonných limitov pre prítomnosť akrylamidu v potravinách s cieľom primerane chrániť spotrebiteľov, najmä tých najzraniteľnejších, ako sú dojčatá a deti; naliehavo vyzýva Komisiu, aby urýchlene predložila príslušné regulačné návrhy;
22. vyzýva Komisiu, aby reagovala na rôzne výzvy Európskeho parlamentu uvedené v jeho uznesení zo 16. januára 2019 na zlepšenie postupu Únie pre povoľovanie pesticídov;
23. vyzýva členské štáty, regionálne a miestne samosprávy, zástupcov občianskej spoločnosti a zamestnávateľov, aby podporovali a uľahčovali vykonávanie fyzických a športových aktivít počas celého života, keďže sa vie, že obmedzujú výskyt aj opakovaný výskyt rakoviny a takisto obmedzujú problémy s duševným zdravím a podporujú sociálne začlenenie; zdôrazňuje, že je dôležité, aby bola prax fyzických a športových aktivít prístupná a inkluzívna už od útleho veku, najmä pre zraniteľné skupiny, a to prostredníctvom financovania verejnej infraštruktúry, vybavenia a programov; vyzýva členské štáty, aby hospitalizovaným pacientom uľahčili prístup k fyzickej aktivite, ak sa to klinicky odporúča;
24.
víta začatie kampane EÚ HealthLifestyle4all, ktorá okrem iných kľúčových aspektov podporuje aj šport, fyzickú aktivitu a zdravú stravu; odporúča, aby školy zahrnuli do svojich učebných osnov vzdelávanie v oblasti zdravia s cieľom zabezpečiť, aby sa maloletí a dospievajúci naučili, ako viesť zdravý životný štýl, a aby boli informovaní o Európskom kódexe proti rakovine, a žiada, aby bolo vzdelávanie v oblasti zdravia neoddeliteľnou súčasťou vzdelávacích politík v oblasti sociálnej pomoci;
25. poukazuje na to, že slnečné žiarenie obsahuje neviditeľné ultrafialové (UV) žiarenie, ktoré môže viesť k rakovine kože; vyzýva preto Komisiu, aby zrevidovala smernicu 2006/25/ES o vystavení pracovníkov rizikám súvisiacim s fyzikálnymi faktormi (umelé optické žiarenie) (48) a zahrnula do jej rozsahu pôsobnosti slnečné žiarenie; podporuje posilnenie ochrany pred vystavením ultrafialovému žiareniu na úrovni EÚ, najmä prostredníctvom právnych predpisov o bezpečnosti a ochrane zdravia pri práci pre pracovníkov v exteriéri; víta záväzok Komisie preskúmať opatrenia týkajúce sa
(46) (47) (48)
Návrh Komisie z 24. marca 2021 na odporúčanie Rady, ktorým sa stanovuje Európska záruka pre deti (COM(2021)0137).
Ú. v.
EÚ C 395, 29.9.2021, s. 32.
Ú. v.
EÚ L 114, 27.4.2006, s.
38.